ตามคาด! HMPRO กำไร Q3 โตสนั่น 76% ทะลุ 1.5 พันล้าน รับรายได้พุ่งกระฉูด
ตามคาด! HMPRO กำไรไตรมาส 3/65 โตสนั่น 76% แตะ 1.53 พันลบ. จากปีก่อนกำไร 870.41 ลบ. รับรายได้พุ่งกระฉูด หนุน 9 เดือนกำไรโต 25% แตะ 4.56 พันลบ. จากปีก่อนกำไร 3.67 พันลบ.
ตามคาด! HMPRO กำไรไตรมาส 3/65 โตสนั่น 76% แตะ 1.5 พันลบ. จากปีก่อน 870.41 ลบ. รับรายได้พุ่งกระฉูด หนุน 9 เดือนกำไรโต 25%
25 ต.ค. 2565

บริษัท โฮม โปรดักส์ เซ็นเตอร์ จำกัด (มหาชน) หรือ HMPRO รายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

โดยรายได้รวมจำนวน 16,941.50 ล้านบาท เพิ่มขึ้น 3,164.66 ล้านบาท หรือ 22.97% เนื่องจากรายได้จากสัญญาที่ทำกับลูกค้า ซึ่งประกอบไปด้วยรายได้จากการขายสินค้า และรายได้จากการให้บริการลูกค้า (Home Service) รวมจำนวน 15,896.57 ล้านบาท เพิ่มขึ้น 2,726.40 ล้านบาท หรือ 20.70% เมื่อเทียบกับช่วงเวลาเดียวกันของปีก่อน ซึ่งการปรับตัวเพิ่มขึ้นอย่างมีนัยยะของรายได้มีผลหลักมาจากการเปิดให้บริการทุกสาขา เมื่อเทียบกับช่วงเวลาเดียวกันของปีก่อน ที่มีการปิดบางสาขาตามมาตรการล็อกดาวน์ของทางภาครัฐรวมถึงได้รับอานิสงค์จากการฟื้นตัวของการบริโภคในประเทศและการฟื้นตัวของภาคการท่องเที่ยว ถึงแม้ว่าในไตรมาส 3/65 จะมีฝนตกหนักและน้ำท่วมในบางพื้นที่ ซึ่งส่งผลต่อการเข้ามาใช้บริการของลูกค้าลดลง
อย่างไรก็ตาม บริษัทฯ ยังมีการผลักดันยอดขายโดยการจัดงาน Homepro Super Expo ที่โฮมโปรทุกสาขาทั่วประเทศ และทางออนไลน์รวมถึงงาน Homepro Electric Expo และกิจกรรม Double Day เพื่อสร้างความสะดวกในการเลือกซื้อสินค้าให้กับลูกค้าจากช่องทางการซื้อสินค้าและบริการที่หลากหลายขึ้น
รวมทั้งรายได้ค่าเช่าจำนวน 440.64 ล้านบาท เพิ่มขึ้น 223.59 ล้านบาท หรือ 103.01% จากปีก่อน เป็นผลมาจากการเก็บค่าเช่าพื้นที่เช่าในสาขาของโฮมโปรและศูนย์การค้ามาร์เก็ตวิลเลจได้มากขึ้น โดยเฉพาะในพื้นที่ที่เกี่ยวข้องกับการท่องเที่ยว เมื่อเทียบกับช่วงเวลาเดียวกันของปีก่อนซึ่งมีการปิดพื้นที่ให้เช่าตามมาตรการล็อกดาวน์ของทางภาครัฐ จึงมีการลดค่าเช่าเพื่อบรรเทาผลกระทบจากการแพร่ระบาดของเชื้อไวรัสโคโรนาให้แก่ธุรกิจพื้นที่เช่ารวมถึงการรับรู้รายได้ค่าเช่าจากโฮมโปรสาขาใหม่ที่บางนา กม.1 ที่เปิดดำเนินการในไตรมาส 4/64
พร้อมทั้งรายได้อื่น 604.28 ล้านบาท เพิ่มขึ้น 214.67 ล้านบาท หรือ 55.10% โดยเป็นผลมาจากการเพิ่มจำนวนการจัดกิจกรรมส่งเสริมการขายร่วมกับคู่ค้าทั้งในช่องทางสาขาช่องทางออนไลน์
ขณะที่ก่อนหน้านี้บริษัทหลักทรัพย์โนมูระ พัฒนสิน จำกัด (มหาชน) ระบุในบทวิเคราะห์คาดการณ์ผลการดำเนินงานของ HMPRO คาดจะมีกำไรสุทธิอยู่ที่ 1.52 พันล้านบาท เติบโต 75% จากงวดเดียวกันของปีก่อนอยู่ที่ 870.41 ล้านบาท แนะนำราคาเป้าหมาย 18.20 บาท